Partìo Democratego (Itałia)

El Partio Democratego (PD), nome uficiałe italian Partio Democratico, el xe on partio połitego italian di sentro-sanca. Storia El xe nato el 14 de otobre 2007, atraverso łe ełesion primarie par ła sielta del segretario nasional e de ł'Asenblea Costituente. El partio el se ga presentà ai ełetori come ł'erede de ła precedente esperiensa pułitega de l'Ulivo, partìa intel 1995 co ł'fin de catar na sintexi intrà łe tradision de ła socialdemocrazia, del sociałismo democratego, del cristianeximo democratico, del łiberałismo e de ł'anbientałismo. Segretario nasional El segretario nasional el xe Matteo Renzi, che el xe anca Presidente del Conséjo dei Ministri. El primo presidente el xe sta Romano Prodi, da ła so fondasion al 16 de apriłe 2008, co che el ga dà łe dimision da ła carica. Unificasion El PD el xe nato prima de tuto da ła vołontà dei du prinsipałi partii de ł'area del sentrozanca – Democrateghi de Sanca (DS) e la Margherita (DL) – de siòjarse e metare łe so energie a servisio de on projeto pì grande cuałe el gavaroa da esare ła unificasion del sentro-sanca itałian. Al proceso costituente a ga partesipà anca altre formasion pułiteghe: Movimento Republicani Eoropei (MRE), Itàlia de Mezo, Ałeanza Riformista, Republicani Democrateghi e gruppi rejonałi come el Partio Democratego Meridional e Projeto Sardegna. Anca se ai scuminsi i pareva intaresà a aderir al percorso costituente, a no ga partesipà a ła costrusion del PD: i Sociałisti Democrateghi Italiani (SDI), l'Itàlia dei Vałori (che parò, in ocaxion de łe ełesion pułiteghe del 2008, corendo inte ła stesa coałision del PD, el ga inaugurà on percorso che el podarìa portar a ła confluensa intel PD), do minoranse sociałiste dei DS de cui una confluìa intel novo Partio Sociałista e una fondatrice del movimento Sanca Democratega, el Partio Sociałista Democratego Itałian (PSDI). Cariche del Partio Presidenti 14 de otobre 2007 - 16 de apriłe 2008: Romano Prodi 17 de apriłe 2008 - 7 de novenbre 2009: Anna Finocchiaro 7 de novenbre 2009 - 19 de apriłe 2013: Rosy Bindi 15 de disenbre 2013 - 21 de xenaro 2014: Gianni Cuperlo 14 de zugno 2014 - desso: Matteo Orfini Segretari 15 de otobre 2007 - 21 de febraro 2009: Walter Veltroni 21 de febraro 2009 - 7 de novenbre 2009: Dario Franceschini 7 de novenbre 2009 - 20 de apriłe 2013: Pierluigi Bersani 11 de majo 2013 - 15 de disenbre 2013: Guglielmo Epifani 15 de disenbre 2013 - desso: Matteo Renzi Note Liganbi foresti El sito del PD (ligo ronpesto dispunìbiłe in Internet Archive; védarse el istòrego, la prima version e ła ùltema).